Exqrch/javanese-Komodo-pixelgpt huggingface dataset:
Kumisi Luhur tumrap Pangungsi Pasarékatan Bangsa-Bangsa Kantor Komisionèr Dhuwur PBB tumrap Pangungsi (Inggris: The Office of the UN High Commissioner for Refugees (UNHCR)) iku sawijining Badan PBB kanggo ngurusi para pangungsi ing donya
Badan kang duwé markas ing Jenewa, Switserlan, iki diadegaké ing 14 Dhésèmber, 1950) tugas wigatiné nglindhungi lan mbiyantu para pangungsi saka usulan pamaréntah utawa Perserikatan Bangsa-Bangsa lan mbantu para pangungsi mau mulih menyang papan panggonan asalé utawa menyang papan panampungan
Akèh pangungsi Palestina-ing Gisik Kulon "(West Bank)", Lurung Gaza "(Gaza Strip)", Libanon, Suriah, lan Yordania-ora kalebu tugasé UNHCR, nanging diayahi déning organisasi PBB kang luwih dhisik anané ya iku UNWRA utawa "(United Nations Relief and Works Agency for Palestine Refugees in the Near East)"
Nanging, pangungsi Palestina ing jabané wewengkon operasi UNRWA kalebu tanggung jawabé UNHCR
UNHCR diadegaké tanggal 14 Dhésèmber, 1950 lan nggantèkaké organisasi sadurungé ya iku "United Nations Relief and Rehabilitation Administration"
Badan utawa agènsi iki ditugasi mimpin lan koordinasi aksi international kanggo nglindhungi pangungsi lan masalah pangungsi ing donya Tujuan mligi ngamanaké hak lan kasajahtran para pengungsi
Badan iki "berjuang" kanggo mesthèkaké yèn saben wong bisa nggunakaké hak-é kanggo ngungsi lan golèk panggonan kang aman ing nagara liya "(asylum)", kanthi pilihan mulih kanthi sukarila, wewanuhan "(integrasi)" karo sing ndunungi lokal utawa ditampung ing nagara liya
Mandhat UNHCR sithik mbaka sithik tansaya amba, kalebu ngamanaké lan mènèhi bantuan kamanungsan tumrap apa kang sinebut "dadi masalah wong liya "(as other persons of concern)", kalebu wong-wong kang kepeksa kudu oncat saka omahé nanging isih tetep sajeroning sawenèh nagara "(internally displaced person)" (IDP) kang cocog karo dhéfinisi pangungsi miturut konvènsi PBB taun 1951 bab status pangungsi
lan Protokol 1967 Konvensi Organisasi Afrika Bersatu taun1969, utawa perjanjèn liya yèn wong-wong mau ninggal nagarané, nanging wektu iku isih ana ing tlatah nagara asalé
UNHCR wektu iki duwé misi utama ing Libanon, Sudan Kidul, Chad/Darfur, Irak, Afganistan lan uga ing Kenya kanggo mbiyantu IDP lan pangungsi
Sawetara program anyar anyar iki lagi dicoba kanggo mbantu lan ngundhakaké kasadharan tumrap masalah kang diadhepi para pangungsi saindhenging donya
Program-program anyar iki minagka produk tolok ukur kang ditata sajeroning "Sasaran Pambangunan Milènium PBB" utawa "(United Nations Millennium Development Goals)" (MDG)
UNHCR nampa Bebungah Nobel Bedhamèn ing taun 1954 lan 1981
Pangungsi kang diurusi UNHCR
Tanggal 1 Januari 2007, UNHCR nglapuraké total 21 018 589 cacahé, wong kang dadi urusané, ya iku: Pegawai
UNHCR duwé staf utawa punggawa punjul 6689 ing 116 nagara kang mbantu yutanpangungsi lan IDP ing saindhenging donya.(UNHCR, Appel Global, 2007) Duta-duta kamanungsan (Goodwill ambassadors)
UNHCR uga diwakili déning para duta kamanungsan "(UNHCR Goodwill Ambassador)", salah sijiné aktris misuwur Angelina Jolie
Duta kamanungsan UNHCR kang luwih anyar ya iku penyanyi Yunani George Dalaras
Posisi Komisionèr Dhuwur kawengku déning: Fridtjof Nansen minangka Komisionèr Dhuwur jaman Liga Bangsa-Bangsa "(League of Nations)"]] wiwit taun 1922.
Resolusi Dewan Keamanan PBB Resolusi Dewan Keamanan PBB (Inggris: United Nations Security Council Resolution) iku Resolusi PBB kang diputuské déning limolas anggota Dewan Keamanan PBB, organ paling kuwasa ing Perserikatan Bangsa-Bangsa
Piagam PBB mratélakaké sajeroning ( Pasal 27) yèn siji resolusi lolos yèn sanga utawa punjul limolas anggota setuju, lan ora di véto déning salah siji saka lima anggota tetep PBB
Anggota Tetep PBB yaiku Républik Rakyat China, Perancis, Federasi Ruslan, Inggris, lan Amérika Sarékat
Ana loro perang gedhé kang didinaké déning PBB, yaiku Perang Koréa taun 1950 lan Perang Lempongan taun 1991.
Daftar gmina dwibasa ing Polen Pratélan iki ya iku pratélan "gmina" dwibasa ing Polen: Miturut Kaputusan 6 Januari 2005 prekara Minoritas Nasional lan Etnis saha basa-basa tlatah, saiki ana 16 munisipalitas utawa "gmina" (antara kalurahan utawa kacamatan) dwibasa ing Polen
Basa Jerman ing tlatah Silesia – Provinsi Opole: Saliyané iku ana kamungkinan yèn fasilitas iki uga ditepungaké ing munisipalitas liya ing Provinsi Opole lan Silesia: Cisek, Dobrodzień, Dobrzeń Wielki, Głogówek, Komprachcice, Łubniany, Murów, Olesno, Pawłowiczki, Polska Cerkiew, Krzanowice
Saliyané iku uga bakal diadegaké munisipalitas dwibasa Bélarus, Litowen lan Kasubia.
Siprus Lor Siprus Lor utawa Républik Turki Siprus Lor (basa Turki: "Kuzey Kıbrıs Türk Cumhuriyeti") iku nagara kang ana minangka "de facto" lan papané ana ing saloring pulo Siprus
Ora ana nagara sadonya kang ngakoni kejaba Turki kang ndhudhuki tlatah lor pulo Siprus ing taun 1974
Banjur ing taun 1975 nagara iki diproklamasèkaké lan jenengé diowahi ing taun 1983; jeneng iku isih dienggo nganti sepréné.
Lurung Gaza Lurung Gaza (Inggris: "Gaza Strip" Arab: ‎‎ transliteration: "Qitˁɑ' Ġazzah/Qita' Ghazzah", #ALIH‎ "Retzu'at 'Azza") dikenal uga kanthi jeneng (Indonesia: Jalur Gaza), iku tlatah lurung ing sadawaning pasisir Sagara Mediteran, dadi tapel wates antara Mesir ing kidul-kulon lan Israèl ing sisih lor-wétan
Dawané tlatah iki watara 41 km, lan watara 6 lan 12 km ambané, kanthi amba total 360 km,2
Jeneng tlatah iki njupuk saka jeneng Gaza, yaiku kutha mligi
Sing ndunungi watara 1.4 yuta, kabèh wong Palestina
Tlatah lurung iki lan kang ndunungi kanthi nominal dibawahi Otoritas Nasional Palestina (ONP), senajansawisé pertempuran Gaza Juni 2007, kendhali sakbeneré ana ing tangan papréntahan "de facto" kang didominasi déning Hamas
Israèl ngontrol wewengkon udara lan aksès maritim lepas pasisir
Lurung Gaza wektu iki ora diakoni kanthi internasional minangka péranganing sawenèh nagara kang ndarbèni kadhaulatan dhéwé
Cathetan sajarah kutha Gaza kang pisanan kasebutake ing "Pharaoh" "Thutmose III" (dinasti angka 18; abad angka 15 BCE), sanajan kanyatane mesthi tlatah mau wis ana luwih lawas saka apa kang tinulis kanthi resmi
Gaza uga wis kapacak ing "Tell el-Amarna tablets", sawijining cathetan diplomatik lan administratif Mesir kuna
Amarga panggonané kang strategis ing "Via Maris" (delengen peta), dalan pasisir kuna kang ngubungakéMesir karo Palestina lan tlatah samburiné, Gaza wiwit biyèn ora tau tentrem
Tlatah Gaza, miturut sajarah minangka pusat dhagang kang sugih, dumunung ing jalur sagara
Tlatah iki dikuwasani Mesir punjul 300 taun nalika bangsa Filistin nguwasani lan manggon ing kutha mau lan tlatah saubengé
Gaza dadi pusat dhagang Filistin lan péranganing Pentapolis (liga lima kutha)
Kitab Injil mratélakaké bab Gaza minangka panggonan Samson didadèkaké batur tukon déning Delilah lan mati nalika ngrubuhaké kuil Dagon
Lurung Gaza dumunung ing tlatah Timur Tengah (at Coordinates: )
Nduwèni wates dawané karo Israèl, lan 11 km karo Mesir, cedhak kutha Rafah
Khan Yunis dumunung lor-wétan Rafah, lan sawatara kutha cilik kang dumunung ing sadawaning pasisir antara Deir el-Balah lan Kutha Gaza
Déné kutha Beit Lahia lan Beit Hanoun dumunung ana ing sisih lor lan lor-wétan kutha Gaza.
Abugida Abugida iku istilah kang diciptakaké déning Peter T
Daniels kanggo mratélakaké siji sistém panulisan kang saben aksarané nglambangaké konsonan kang dibarengi déning siji swara
Banjur swara liyané bisa ditandhani karo tandha-tandha dhiakritis
Ing sawatara abugida, kanggo nandhakaké yèn ora ana swarané, siji aksara kudu "dipatèni"
Kurang luwih separo sistém panulisan ing donya iku abugida, ing kéné uga kalebu sistem aksara Brahmik kang sapérangan gedhé ditrapaké kanggo basa-basa Indo-Arya
Sawijining abugida, miturut Daniels, iku kudu dibedakaké karo silabari, kang simbul-simbul aksarané wis ngamot swara lan rupané pancèn wis béda siji karo liyané
Terus loro-loroné uga bisa diarani "alfabèt"
Wong liyané, luwih seneng ngarani sistém kaya mengkono: "semi-silabari" utawa "alfa-silabari"
Tembung abugida iku dijupuk saka basa Ge'ez ing Etiopia kanggo aksarané dhéwé
Uni Abugida iki dijupuk saka patang aksarané kang kapisan lan dhedhasar urutan aksara Yunani (Α, Β, Γ, Δ)) lan uga urutan ing leluhuré, aksara Semitik Lor: "aleph", "bet", "gimel", "dalet", utawa A B G D, mèmper ing basa Yunani kang dijupuk saka rong aksara wiwitané: "alpha" lan "beta".
Dhéwan Ékonomi lan Sosial PBB Dewan Ékonomi lan Sosial (ECOSOC) Perserikatan Bangsa-Bangsa tugasé mbantu Sidang Umum PBB sajeroning upaya ngundhakaké kerjasama lan pangyasa ékonomi lan sosial international
ECOSOC duwé 54 anggota, kabèh pinilih déning Sidang Umum PBB kanggo mangsa kalungguhan telung taun
Présidhèn ECOSOC dipilih kanggo mangsa setahun lan dipilih saka wakil nagara-nagara cilik lan madya
ECOSOC nganakaké patemon setaun pisan ing sasi Juli sajeroning patang minggu
Wiwit taun 1998, ECOSOC nganakaké patemon liya saben April karo Mantri-mantri Kauangan kang mimpin komite kunci saka Bank Donya lan International Monetary Fund (IMF)
Pisah saka badan kusus kang dikoordinir, fungsi ECOSOC kalebu bab ngumpulaké informasi, mènèhi pamrayoga marang nagara anggota, lan nggawé rekomendhasi
Saliyané iku, ECOSOC uga wigati tumrap nyelarasaké kawicaksanan lan koordinasi fungsi-fungsi kang tumpang tindhih ing badan-badan ngisoran PBB lan ing peran iki ECOSOC aktif banget
Présidhèn ECOSOC ya iku Dalius Čekuolis, saka Litowen
Owah-owahan Piagam PBB ingkang ngowahi Bab X Piagam PBB, anggota ECOSOC ditambah, wiwitané 18 dadi 27 anggota ing taun 1965, lan dadi 54 anggota ing taun 1971
Sajeroning sajarah, ECOSOC mligi minangka wahana dhiskusi kanggo bab ékonomi lan sosial
ECOSOC mung duwé kakuwasan sithik kanggo nglaksanakké sawijining langkah tindhakan lan sawatara nagara anggota ngrasa yèn pigunané mung "marginal" utawa sethithik banget
Sanajan mangkono, wiwit taun 1992, Amérikah Sarékat lan nagara-nagara liyané miwiti upaya supaya ECOSOC luwih relevan kanthi nguwataké kawicaksané ngenani tanggung jawab bab ékonomi, sosial lan babagan kang magepokan, mligi sajeroning nerusaké sasaran-sasaran pangyasa
Reformasi mau ndadèkaké ECOSOC pembina (oversight) lan badan panata kawicaksanan kanggo aktivitas pangyasa operasional PBB lan badan èksekutif (cilik) kanggo Program Pangyasa PBB UNDP, UNFPA, lan UNICEF kang mènèhi agènsi-agènsi mau paugeran operasi lan ngundhakaké manajemen
Reformasi mau uga mènèhi kakuwatan marang ECOSOC supaya agènsi-agènsi PBB nganakaké koordinasi sajeroning ngayahi tugasé bab sing dadi kawigatèn umum, kaya déné pananggulangan narkotika, hak azasi manungsa, pangentasan kemelaratan, lan pencegahan HIV/AIDS
Siji kasil positif saka reformasi ya iku carané sistem pangyasa PBB wiwit merèspon kanthi luwih padhu (coherent) lan efisièn marang krisis kamanungsan ing saindhenging donya
Reformasi kang diprakarsai déning Sekretaris Jenderal PBB Annan wis kasil mènèhi owah-owahan kang wigati tumrap terus nguwataké koordinasi antarané agènsi-agènsi kang ngayahi tugas kamanungsan
Salah sijiné conto ya iku kaputusan ECOSOC ing taun 1994 kang mènèhi kakuwasan kanggo nggawé sawijining program PBB gabungan lan disponsori bareng-bareng kanggo nanggulangi HIV/AIDS
Program iki (UNAIDS) nggabungaké sumber daya lan ahli kang magepokan karo HIV/AIDS saka WHO, UNICEF, UNDP, UNFPA, UNESCO, lan Bank Donya sajeroning program global kang nyawiji, ngilangaké duplikasi lan ngundhakaké kaprigelan nagara-nagara anggota kanggo ngatasi wabah AIDS
Program iki diwiwiti ing sasi Januari 1966
Badan Khusus minangka organisasi otonom sing kerja bareng karo Perserikatan Bangsa-Bangsa lan saben liyane, antara liya liwat mesin koordinasi Dewan Ekonomi lan Sosial.
Anya Dwinov Anya Dwi Novita Pahlawanti lair 10 November 1982 ing Jakarta iku anak ragil saka wong loro sanak, lan saiki manggon ing Jakarta
Anya Dwinov iku artis Indonésia sing nduwé spésialisasi minangka presenter lan aktris sinétron
Karakteristik Anya iku dhèwèké grapyak lan humoris
Saliyané nduwé gawéan dadi artis, Anya iku nduwé usaha (business owner) ing babagan laundry lan konsultan akunting
Anya fasih basa Inggris lan ditepangi sawijining artis Indonésia sing profésional lan nduwé potènsi kanggo makarya ing nagara ngamanca.
Santen Santen iku "cuwèran" putih kenthel pituwasé krambil kang diparut lan banjur diperes karo banyu
Santen nduwé rasa gajih lan dienggo nggawé masakan rasané dadi sedhep tur gurih
Nalika jaman mbiyèn, santen kudu diperes saka krambil kang diparut lan dicampur karo banyu panas sadurungé diperes
Jaman saiki, wis ana mesin kanggo meres santen
Kanggo nrapaké mesin, klapa kang diparut ora prelu dicampur karo banyu lan pathi santen kang dikasilaké iku 100% tulen
Sanadyan mangkono, akèh wong kang ora gelem nganggo mesin iki amarga gila
Sebabé ing pasar-pasar kerep karesikan lan higienis ora kajaga utawa mesiné ora tau diresiki
Saliyané iku uga ana santen instan utawa "siyap saji" sajeroning pakèt kang namun prelu ditambahi banyu panas sadurungé dienggo
Tembung "santen" iku wujud krama saka tembung "sari" lan santen iku pancèn sajatiné sarining klapa kang diparut.
Resolusi Sidang Umum PBB Resolusi Sidang Umum PBB diputusaké déning kabèh anggota Perserikatan Bangsa-Bangsa kanthi pamungutan swara sajeroning Sidang Umum PBB lan mbutuhaké swara mayoritas (50% swara ditambah siji) utawa (mayoritas simpel) supaya bisa wujud dadi kaputusan utawa resolusi (kajaba kanggo bab kang wigati banget mbutuhaké mayoritas rong protelon swara)
Sanajan resolusi Sidang Umum wujud resolusi kang ora nalèni (non binding) para nagara anggota, nanging resolusi internal bisa nalèni tumrap operasi Sidang Umum dhéwé, contoné bab anggaran lan prosedur.
Bab VI Piagam PBB Bab VI Piagam PBB (), iku ngenani panyelesaian sengkéta kanthi damai
Bab iki nuntut supaya nagara-nagara kang nduwé sengkéta kang bisa dadi perang golèk dalan damai dhisik liwat negosiasi, pitakonan/panyelidhikan utawa "enquiry", mediasi, konsiliasi, arbitrasi, panyelesaian hukum, pitulungan utawa pangaturan liwat agènsi regional, utawa cara damai liya sing dipilih dhéwé." Yèn cara-cara resolusi alternatif sengkéta iki gagal, nagara-nagara kang duwé sengkéta mau kudu mènèhi weruh Dewan Keamanan PBB
Miturut pasal 35, sawenèh nagara olèh ngajokaké sengkétané marang Dewan Keamanan PBB utawa Sidang Umum PBB
Pasal iki mènèhi hak marang Dewan Keamanan PBB kanggo nggawé rekomendhasi nanging ora mènèhi kakuwasan kanggo ngetokaké resolusi kang nalèni (binding); bab iki dilebokaké ing Bab VII Piagam PBB
Bab VI iku sarujuk karo pasal 13-15 Akad Liga Bangsa-Bangsa (Covenant of the League of Nations) kang nyadiakaké dalan arbitrasi lan ngajokaké menyang Dewan tumrap sengkéta kang ora diajokaké marang arbitrasi.
Krambil #ALIH Krambil utawa klapa iku sawijining tuwuhan saka kulawarga "Arecaceae"
Wit iki siji-sijining spésies ing génus "Cocos", lan wité bisa nganti 30 mèter dhuwuré
Krambil utawa klapa uga ngarané wohé wit iki sing kulité atos lan dagingé awerna putih
Wit krambil kalebu tuwuhan saka laladan tropis, bisa tuwuh kanthi apik ing laladan pasisir sanajan uga bisa urip ing laladan nggunung kang dhuwure 1000 saka sagara nanging asile kurang apik
Kembang klapa arané "manggar"
Saliyané bisa dadi woh, manggar uga bisa didèrès kanggo dijupuk legené lan digawé gula jawa
Woh klapa uga dienggo dadi bahan panganan.Sari daging klapa sing diperes diarani santen
Banjur godhong krambil uga dienggo dadi bungkus panganan lan kagunan liya-liyané.Godhong krambil sing isih enom lan wernané kuning diarani "janur", sauntara sing wis ijo wernané utawa wis tuwa diarani "blarak"
Saliyané iku wit klapa kang aran glugu uga dienggo dadi bahan yasan sing cukup apik
Kayu wit klapa diarani "glugu" ing Tanah Jawa
Santen klapa kalebu cuwèran kang bébas kolésterol, awit lemak kang ana ing santen klapa kalebu lemak nabati
Santen bisa digunakaké ing akèh masakan
Santen uga bisa dadi bahan dhasar masakan
Tuladhané masakan kari,nasi lemak,kuih-muih,kek, biskut, kaya, lan liya-liyané
Saliyané iku uga akèh masakan tradhisional kang nggunakaké santen kanggo kuah utawa bahan dhasar kanggo ngencéraké
Kaya ta sega gandhul, sega gandhul iki masakan khas Pati
Conto liyané yaiku soto
Méh saben laladan nduwé masakan soto, dadi ana kang diarani soto Kebumén, soto Kudus, soto kebo, soto ayam, soto kanjengan lan liya–iyané
Soto kang nggunakaké santen lumrahé diarani soto butheg, déné soto bening lumrahé soto kang ora nganggo santen
Santen kang wis distéril luwih gampang digunakaké
Santen iki lumrahé diarani santen instan
Saiki akèh pabrik-pabrik kang mroduksi santen instan
Santen instan luwih praktis amarga ora usah marut lan meres klapa, mung kari nyuwék bungkusé lan dicampur ing masakan
Santen instan utawa santen siyap paké iki bisa awét nganti telung dina sawisé dibukak, nanging kudu disimpen ing kulkas supaya ora mambu
Sadurungé nyampuraké santen masakan, kudu diocak-ocak dhisik
Tujuwané supa sari utawa santen bisa nyampur kabéh ora menep utawa pecah yèn dimasak
Santen instan rasané uga ora kalah gurih karo santen kang asalé saka peresan langsung
Santen kani yaiku santen kang kenthel.
Lumrahé santen iki asil peresan kang sepisanan
Dadi klapa kang wis diparut utawa diselépna banjur diperes nganggo banyu, asil peresan kang sepisanan iki kang diarani santen kani
Santen kani rasané luwih gurih lan luwih butheg utawa kenthel
Gula jawa lumrahé diarani uga gula abang, gula palem lan gula arèn
Gula iki asalé saka deresan kembang klapa utawa kang diarani manggar
Dèrèsan manggar banjur diolah utawa dimasak nganti pekat lan dicithak dadi setengan lingkaran
Gula jawa rasané legi rada gurih
Gula jawa lumrahé digawé bumbu rujak lan kanggo bumbu masakan liyané
Gula jawa uga kena kanggo campuran bumbu lan marakaké sedhep
Umpamané bumbu cemedhing, bumbu oséng-oséng kangkung, lan liya-liyané
Kanggo para wanita gula jawa uga kena kanggo perawatan wajah
Lumrahé wong wadon kepéngin nduwé praupan kang resik lan cerah
Nanging kadang thukul jerawat, pori-pori wajah kang gedhé lan penuaan dini
Akéh-akéhé para wadon nggunakaké perawatan salon kaya ta "facial" lan totok wajah
Nanging ana cara alami kang ora mbebayani kanggo ngatasi pori-pori besar lan rai kang rada kusam
Carane yaiku nggunakaké gula jawa
Lumrahé gula jawa pancén kanggo gawé jajanan utawa bolu lan kanggo nggawé juruh bubur blowok
Nanging saliyne iku, gula palem uga kena kanggo peremajaan kulit, saéngga kulit katon luwih seger
Gula iki bisa kanggo nyilikake pori-pori saéngga kulit katon luwih alus
Carané gampang lan praktis
Gula jawa dicampur madu banjur kanggo maskeran utawa scrub
Kanggo asil kang maksimal luwih becik yèn perawatan iki dilakokaké rong dina sapisan
Saiki gula jawa ora mung diprodhuksi dadi gula kang padat kang dhapuré setengah lingkaran, nanging uga aana kang digawé butiran utawa serbuk kayak gula pasir kang rupané coklat
Jeli klapa uga kena diarani nata de coco
Jeli iki asil perméntasi banyu klapa
Nata de coco lumrahé digawé és utawa ager-ager
Saliyané iku nata de coco uga kanggo campuran nggawé puding
Es "kelapa mudha" utawa és [[degan nduwé jeneng "ngetrén" és klamud
És klamud iki énak yèn diombe wayah awan
Lumrahé es klamud uga dicampuri sirup kanggo nambahai rasa legi
Klapa klamud iku istilah kanggo klapa kang kemlamud utawa klapa bayi kang isih empuk lan rasané kaya-kaya bisa dipangan kanthi diklamuti
Olahan primer daging klapa kang mateng kena kanggo substitusi utawa pengganti glepung kanggo nggawé jajanan
Jajanan iki kaya ta roti, biskuit dan kué-kué kering, permén, és krim lan liya-liyané
Wujud olahan primér kang akèh digawé yaiku klapa parut kering"desiccated coconut"
Saliyané iku, bisa uga glepung klapa kang digawé saka ampas klapa kang wis diperes santené
Pigunan saka wit klapa
Saben pérangan wit krambil bisa kagunakake
Limbah industri pangolahan klapa yaiku limbah cair sing diasilake sajrone proses pangolahan klapa kanggo ngasilake produk kayata minyak klapa, santen, bubuk klapa, utawa produk liyane
Sampah iki bisa duwe macem-macem komponen sing bisa ngrusak lingkungan yen ora dikelola kanthi bener: Baku mutu air limbah industri pengolahan kelapa
Klapa sawit "Elaeis" yaikun tuwuhan kang bisa ngasilaké lenga karbolin
Lenga iki bisa minangka ngoréng panganan
Klapa sawit uga kalebu tuwuhan indhustri kang wigati awit bisa ngasilaké lenga masak lan lenga indhustri, uga bahan bakar "biodiese"
Indonesia kalebu nagara kang ngasilaké klapa sawit paling akèh ing donya
Klapa sawit bisa urip ing Indonésia kaya ta ing laladan Acéh, pasisir timur Sumatra, Jawa lan Sulawesi
Kanggo industri sing ana gandhengane karo minyak sawit, ana syarat babagan banyu limbah, contone peraturan baku mutu air limbah industri minyak sawit
Klapa kuning yaiku klapa kang kulité wernané kuning
Klapa iki lumrahé diarani klapa gadhing
Klapa gadhing bisa kanggo masak lan digawé és degan
Klapa ijo yaiku klapa buah kang kulité sing paling njaba wernané ijo
Klapa ijo kena uga diarani klapa obat, amarga banyu klapa ijo iki bisa kanggo penawar racun
dadi yèn ana wong keracunan banjur diombéni banyu klapa ijo, bakal mari lan seger manéh.
Britney Spears Britney Jean Spears (lair 2 Desember 1981) iku siji penyanyi saka Amérika Sarékat
Senadyan Britney Spears isih anom, kariré wis dawa
Dhèwèké tau kawin karo Jason Federline lan pinaringan rong putra
Saiki nanging wis pegatan.
UNEP UN Environment Programme (UNEP), iku sawjining badan Perserikatan Bangsa-Bangsa kang tugasé koordhinasi bab aktivitas lingkungan, mbantu nagara "tumuwuh" sajeroning nerapaké kawicaksanan kang ramah lingkungan lan nyurung anané "pembangunan berkelanjutan" liwat praktèk-praktèk kang ramah lan peduli marang lingkungan
Diadegaké minangka kasil saka Konferènsi PBB bab lingkungan urip sasi Juni taun 1972 UNEP nduwé kantor pusat ing Gigiri, Nairobi, Kenya
UNEP uga nduwé enem kantor regional lan kantor-kantor cabang ing sawatara nagara
Sajeroning sistem PBB, UNEP kang nduwé kuwasa bab lingkungan ing tatar global lan regional
Mandhat UNEP kanggo koordhinasi ngenani konsènsus bab kawicaksanan lingkungan kanthi njaga lingkungan global supaya tansah digatèkaké lan ngajokaké masalah kang muncul supaya dadi kawigatèn nagara-nagara lan komunitas international supaya dirampungaké
Mandhat lan sasaran UNEP asalé saka Resolusi Sidang Umum PBB 2997 (XXVII) tanggal 15 Dhésèmber 1972 lan owah-owahé ing UNCED taun 1992, Dhéklarasi Nairobi bab Peran lan Mandhat UNEP, kang diangkat sajeroning Sèsi ka-19 Dewan Pengarah "(Governing Council)" UNEP, lan Dhéklarasi Tingkat Mantri Malmö tanggal 31 Mèi 2000
Aktifitas UNEP nyakup babagan kang magepokan karo atmosfir lan ékosistem laut lan ékosistem dharat
Organisasi iki uga nduwé peran wigati nganakaké konvènsi lingkungan international, ngundhakaké ngèlmu lingkungan lan informasi lan mènèhi gambaran supaya bisa lumaku sarujuk karo kawicaksanan, nyiapaké lan nglakoni kawicaksanan karo pamaréntah nagara lan institusi regional lan sarujuk karo organisasi non pamaréntah (NGO) kang memetri lingkungan
UNEP uga aktif mbiayani lan ngayahi proyèk-proyèk kang magepokan karo lingkungan
Dewan Pangatur "(Governing Council)" UNEP cacahé 58 saka nagara-nagara anggota kang mengku kalungguhan telung taun suwéné
Kursi kalungguhan dialokasèkaké miturut pèrangan regional
Dewan iki minangka panyusun utama paugeran kawicaksanan kanggo program-program lingkungan PBB lan nglakokaké peran diplomatik kanggo ngundhakaké kerjasama antara nagara anggota PBB bab isu lingkungan Sekretariat UNEP dumadi saka 890 staf, watara 500an wujud staf international, lan staf liyané wujud staf lokal
Sekretariat iku badan kang ngawasi implemèntasi kawicaksanan lan program UNEP lan tanggung jawab tumrap anggaran taunan kang gedhéné watara $105 yuta (US) kang méh kabèh mau asalé saka nagara-nagara anggota
Implementasi tugas UNEP diayahi déning pitu divisi ing ngisor iki:
Raden Ayu Retno Dumilah Raden Ajeng Djumilah iku putra turunne Pangeran Timoer Bupati kang sepisananing Madiun kang wektu isih jeneng Purabaya,kang mengku dadi Bupati Purabaya wiwit taun 1568 nganti 1586
Kurang luwih taun 1586 Karaton Pajang ditelukake déning Karaton Mataram Kabupatèn Purabaya dipendhegani déning Pangeran Timoer kang duwé gelar Panembahan Rama.Panjenengan rumangsa duwé hak dadi ahli warise Karaton Pajang,Panjenengan ora gelem thunduk marang karaton Mataram Karaton Mataram duwé karep supaya Kabupatèn Purabaya kang duwé hak nerusaké Karaton Pajang tundhuk marang Mataram.Nanging Panembahan Rama kukuh ora gelem,amarga Kabupatèn Purabaya péngin madeg dhéwé,bébas lan ora ana